**Jegyzőkönyv**

**Készült**: Őcsény Község Önkormányzata Képviselő-testületének 2016. szeptember 14. 18 00 órakor a Községháza tanácskozó termében tartott rendkívüli testületi üléséről.

**Jelen vannak:**

Fülöp János polgármester

Kozma Zoltánné alpolgármester

Csapai János képviselő

Scultéty Erzsébet képviselő

Kalányos János képviselő

**Távol vannak:**

Kötelesné Hamrik Lilla képviselő

**Tanácskozási joggal:**

Dr. Herczig Hajnalka jegyző

**Meghívottak:**

Kapás Andreapénzügyi előadó

**Fülöp János polgármester:** Jó estét kívánok, sok szeretettel köszöntöm a jegyző Asszonyt, az Alpolgármester Asszonyt, a Képviselő-testület tagjait és vendégünket. Megállapítom, hogy a képviselő-testület határozatképes 6 fő jelen van, Kötelesné Hamrik Lilla jelezte a távol maradását. Jegyzőkönyv hitelesítőnek felkérem Kalányos János képviselőt, jegyzőkönyvvezetőnek Lovasné Bergmann Magdolnát, a Hivatal munkatársát. Aki ezzel egyetért, kérem, kézfelemeléssel jelezze.

**A Képviselő-testület 6 igen szavazattal az alábbi határozatot hozza:**

**155/2016.(VIII.24.) Kt számú határozat**

**Őcsény Község Önkormányzatának Képviselő-testülete jegyzőkönyv-hitelestőnek Kalányos János képviselőt kéri fel**

**Fülöp János polgármester:** Ismertetném a Napirendi pontokat.

**N A P I R E N D**

1. **Pályázat benyújtása a települési önkormányzatok szociális célú tüzelő anyag vásárlásához kapcsolódó kiegészítő támogatásra.**

Előadó: Fülöp János polgármester

1. **Javaslat az Integrált Közösségi és Szolgáltató Tér (IKSZT) épületének földszinti nyílászáróinak cseréjére**

Előadó: Fülöp János polgármester

1. **Döntés dr. Benedek Nikolett felnőtt háziorvossal kötött feladat-ellátási szerződés módosításáról**

Előadó: Fülöp János polgármester

1. **A közmeghallgatás időpontjának meghatározása**

Előadó: Fülöp János polgármester

1. **Tájékoztatás az Őcsényi Református Egyházközség által megvalósítandó Családi Napközi felújításáról**

Előadó: Fülöp János polgármester

1. **Egyebek**
2. **Döntés a nyárzáró családi nap rendezvény lebonyolításával kapcsolatos támogatási szerződésről**
3. **Javaslat Őcsény külterület 05. hrsz.-ú Repülőtér Hangár épületének tetőfelújítására**
4. **Döntés a Bursa Hungarica Felsőoktatási Önkormányzati Ösztöndíjrendszerben való további részvételről**
5. **Döntés az Őcsényi Cigány Nemzetiségi Önkormányzat által rendezetett IV. Dunamenti Nemzetiségi Találkozó támogatásáról**

**Fülöp János polgármester:** Aki egyetért a napirendi pontok tárgyalásával, kézfelemeléssel jelezze**.**

**A képviselő testület 6 igen szavazattal egyhangúlag elfogadta a napirendek tárgyalását.**

1. **Napirend**

**Pályázat benyújtása a települési önkormányzatok szociális célú tüzelő anyag vásárlásához kapcsolódó kiegészítő támogatásra.**

**Fülöp János polgármester:** A számítás alapja a közfoglalkozásban résztvevők, és a nyolcvan év felettiek, ezek esetében lehet igényelni. Ez nálunk 135 főt tesz ki. Ez alapján maximálisan 270m3-tlehetne igényelni.A rendszer szerint viszont csak 232m3-t. A pályázatot szeptember 30.-ig kell benyújtani. A rakodás és szállítás költsége az önkormányzatot terheli. Ha nyerünk, az elosztás elvét a Szociális Bizottság szabhatja meg.

**Fazekas Zsuzsanna képviselő:** Az önerőt a szociális keret terhére lehet biztosítani?

**Fülöp János polgármester:** Ha nyernénk, akkor igen.Ismerteti a határozati javaslatot (a határozati javaslat a jegyzőkönyvhöz mellékelve.)

**A képviselő-testület 6 igen szavazattal, egyhangúlag az alábbi határozatot hozza:**

**156/2016.(IX.14.) Kt számú határozat**

**Őcsény Község Önkormányzatának Képviselő-testülete a települési önkormányzatok szociális célú tüzelőanyag vásárlásához kapcsolódó kiegészítő támogatásra pályázatot kíván benyújtani.**

**Az igényelt kemény lombos tűzifa mennyisége 232 m3.**

**Nyertes pályázat esetén az önkormányzat**

 **- az önerő összegét, továbbá a továbbá a pályázathoz kapcsolódó további kiadások (szállítási költség) fedezetét a költségvetésében biztosítja (a saját forrás rendelkezésre áll),**

 **- vállalja a pályázati kiírásban szereplő feltételek betartását,**

 **- vállalja, hogy a szociális tűzifában részesülőktől ellenszolgáltatást nem kér.**

**A képviselő-testület felhatalmazza Fülöp János polgármestert a pályázat benyújtására.**

**Felelős: Fülöp János polgármester**

**Határidő: 2016. szeptember 30.**

**Határozatról értesül: Pénzügy**

 **Irattár**

1. **Napirend**

**Javaslat az Integrált Közösségi és Szolgáltató Tér (IKSZT) épületének földszinti nyílászáróinak cseréjére**

**Fülöp János polgármester:** A konyha pályázatunk be van adva. Sajnos elől az utcafronti alsó ablakok nagyon rossz állapotban vannak. Ezeket az ablakokat és a bejárati ajtót minél előbb ki kell cserélni, le kell gyártatni és be kell szerelni, mert a buszmegállót fűtjük. A nyílászárók 2,3 millió Ft-ba kerülnének. A nyílászárók jó minőségűek és garanciát is vállalnak rá. Ha nyer a pályázat, akkor el tudjuk számolni benne, ha nem nyer, akkor is szükséges a csere.

**Fazekas Zsuzsanna képviselő:** Ha nem nyer a pályázat akkor mi lesz?

**Fülöp János polgármester:** Akkor is meg kell csinálni, mert nagyon rossz állapotúak mind az ajtó, mind az ablakok.

**Fazekas Zsuzsanna képviselő:** Minek a terhére tudnánk ezt vállalni?

**Kapás Andrea pénzügyi előadó:** A kiadásokon belül átcsoportosítást lehet végezni, úgy megoldható.

**Scultéty Erzsébet képviselő:** Az ajtó parapet része hogyan működik?

**Fülöp János polgármester:** Borovi fenyőből van hőszigetelt, tömör, préselt anyag.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve.)

**A képviselő-testület 5 igen szavazattal és 1 tartózkodással, egyhangúlag az alábbi határozatot hozza:**

**157/2016.(IX.14.) Kt számú határozat**

**Őcsény Község Önkormányzatának Képviselő-testülete az Őcsény, Fő u. 44. szám alatti ingatlan (379/2 hrsz.) utcafrontra néző földszinti nyílászáróinak cseréjét (7 db hőszigetelt ablak, 1 db hőszigetelt bejárati ajtó) határozza el összesen 2.317.934,- Ft összegért.**

**A vételárat a munka elvégzését követően egy összegben 2016. szeptember 30. napjáig egyenlíti ki.**

**A képviselő-testület felhatalmazza a település polgármesterét a vállalkozási szerződés aláírására.**

**Felelős: Fülöp János polgármester**

**Határidő: Azonnal**

**Határozatról értesül: Csikós Asztalosipari Szövetkezet;**

 **Pénzügy;**

 **Irattár;**

1. **Napirend**

**Döntés Dr. Benedek Nikolett felnőtt háziorvossal kötött feladat-ellátási szerződés módosításáról**

**Fülöp János polgármester:** dr. Benedek Nikolettet visszahívták a rendőrségre üzemorvosként dolgozni. Ez az időszak 2016.09.01.-2016.12.31. tart. A működési engedélyt az ÁNTSZ adja ki számára, de szükséges arról határoznunk, hogy ezt tudomásul vesszük és jóváhagyjuk.

**Kozma Zoltánné alpolgármester:** Ez rendben van, csak ne menjen a betegek rovására.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve.)

**A képviselő-testület 6 igen szavazattal, egyhangúlag az alábbi határozatot hozza:**

**158/2016.(IX.14.) Kt számú határozat**

**Őcsény Község Önkormányzatának Képviselő-testülete a Dr. Benedek Nikolett kötött feladat-ellátási szerződést - a határozat melléklete szerinti tartalommal - jóváhagyja.**

**Felelős: Fülöp János polgármester**

**Határidő: 2016. szeptember 15.**

**Határozatról értesül: Tolna Megyei Kormányhivatal**

 **Irattár**

1. **Napirend**

**A közmeghallgatás időpontjának meghatározása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve.) Illetve szeretném kérdezni, hogy a képviselők szeretnének-e beszámolni az elvégzett munkájukról?

**Kozma Zoltánné alpolgármester:** Én fölöslegesnek tartom, a nyugdíjasok miatt. Amikor elmondjuk a véleményünket és az sérti a nyugdíjasok érdekét, az nem tetszik nekik, a következő közmeghallgatáson nem szóltunk semmit az tetszett nekik. Pedig nem azért mondjuk azokat a dolgokat, hogy bárkit is bántsunk vele, hanem azért ha valami nem működik, próbáljunk meg rajta javítani.

**Fülöp János polgármester:** Javaslom, hogy a közmeghallgatás időpontját október 10.-ére tűzzük ki és az önkormányzat közmeghallgatás 2. pontját javítsuk 2017.évi célkitűzésekre.

**A képviselő-testület 6 igen szavazattal, egyhangúlag az alábbi határozatot hozza:**

**159/2016.(IX.14.) Kt számú határozat**

Őcsény Község Önkormányzatának Képviselő – testülete 2016. 2016. október 10-én (hétfőn) 18.00 órára közmeghallgatást hív össze a Közösségi Házba a Német Nemzetiségi és a Cigány Nemzetiségi Önkormányzatokkal közösen az alábbi napirendi pontokkal:

**I. A települési Önkormányzat közmeghallgatásának napirendje:**

1. A 2016. első félévének értékelése

Előadó: Fülöp János polgármester

1. A 2017 évi célkitűzések

Előadó: Fülöp János polgármester

1. Egyebek (észrevételek, hozzászólások)

**II. A Cigány Nemzetiségi Önkormányzat közmeghallgatásának napirendje:**

* + - * 1. A 2016. első félévének értékelése

Előadó: Kalányos János elnök

* + - * 1. Egyebek (észrevételek, hozzászólások)

**III. A Német Nemzetiségi Önkormányzat közmeghallgatásának napirendje:**

1. A 2016. első félévének értékelése

Előadó: Hamar Vilmos elnök

1. Egyebek (észrevételek, hozzászólások)
2. **Napirend**

**Tájékoztatás az Őcsényi Református Egyházközség által megvalósítandó Családi Napközi felújításáról**

**Fülöp János polgármester:** A Bocskai utca 4. sz. alatti önkormányzati tulajdonú ingatlanunkat odaadtuk az Őcsényi Református Egyháznak, hogy családi napközit tudjanak üzemeltetni. Szeptember 1-től indult a napközi. 1 gyermek ellátására 25 ezer Ft-ot kérnek. Még várnak a Nemzetgazdasági Minisztériumra, hogy a támogató nyilatkozat aláírásra kerüljön. A költségük viszont a normatív támogatással együtt sem lesz sokkal alacsonyabb. A festés megtörtént, egy ajtót nyitottak, korlátot kellett építeni. Az anyagot mi fizettük ki, a munkát ők adták hozzá.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve.)

**A képviselő-testület 6 igen szavazattal, egyhangúlag az alábbi határozatot hozza:**

**160/2016.(IX.14.) Kt számú határozat**

**Őcsény Község Önkormányzatának Képviselő-testülete Fülöp János polgármester tájékoztatóját az Őcsényi Református Egyházközség által működtetni kívánt Családi Napközi épületének felújításáról elfogadja.**

**A határozatról értesül: Irattár**

1. **Egyebek**
2. **Döntés a nyárzáró családi nap rendezvény lebonyolításával kapcsolatos támogatási szerződésről**

**Fülöp János polgármester:** A nyárzáró családi Nap költségeire a vállalkozóktól támogatását kértük. Sajnos a BHG- vezetésével nem sikerült megegyezni, mert Németországi elfoglaltságuk volt. Mivel nem sikerült elegendő anyagi támogatást szereznünk, ezért javaslom a rendezvény lebonyolításához szükséges hiányzó 246 ezer Ft kifizetését. A Családi Nap jó és színvonalas volt, mind a műsor, mind a hangulat.

**Kalányos János képviselő:** A Cigány Nemzetiségi Önkormányzat 300 adag lecsót főzött meg, ami el is fogyott.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve.)

**A képviselő-testület 6 igen szavazattal, egyhangúlag az alábbi határozatot hozza:**

**161/2016.(IX.14.) Kt számú határozat**

**Őcsény Község Önkormányzatának Képviselő-testülete a nevében eljáró Fülöp János polgármester és az Őcsény Község Közalapítványa által 2016. augusztus 26. napján kötött támogatási szerződést jóváhagyja.**

**Felelős: Fülöp János polgármester**

**Határidő: 2016. szeptember 15.**

**Határozatról értesül: Irattár**

1. **Javaslat Őcsény külterület 05. hrsz.-ú Repülőtér Hangár épületének tetőfelújítására**

**Fülöp János polgármester:** Kértem már árajánlatot az épület tetőfelújítására, de kérek még mástól is. A Kft-hez október végéig befolyik a földbérletekből kb. 4 millió Ft. Ha előre fizetnek a bérlők egy évi bérleti díjat, abból is lenne bevétel.

**Kozma Zoltánné alpolgármester:** Jelen állás szerint nincs ennyi pénzünk.

**Fülöp János polgármester:** Felét ki tudjuk fizetni, plusz az ÁFÁ-t kell hozzátenni. Jelenleg van lent 50-60 db szállás, van 10 bérlőnk és a fagyizót üzemeltetjük. Ettől el kell térni más irányt kell találni, például lehetne rendezvényeket tartani, üzemanyag kutat létesíteni, vagy Őcsény- Paks- Dunaújváros közti repültetés is egy alternatíva. Természetesen abban az esetben, ha a Duna- Limes világörökségből megvalósulna itt valami.

**Kozma Zoltánné alpolgármester:** Működhetne sokkal jobban is a Kft. Ha nincs takarítónő, megáll az élet. Ha szállást akarnak kiadni, akkor a szobáknak napra készeknek kell lennie. Az ügyvezetőnek is egyes dolgokat meg kellene csinálni, ha arra nincs más személy. Javasoltuk, hogy pár dolgot próbáljunk pótolni. Vegyen az Aranka tv-t, széket, asztalt, hűtőt, legyen Wi-fi szolgáltatás is.

**Fülöp János polgármester:** A főépületben van Wi-fi, kábel tv, és hűtőket is vettünk már. A faházak kábeltévével való ellátottsága kapcsán a Tarr-Kft.- vel már felvettük a kapcsolatot, fognak adni árajánlatot. A héten utána nézek.

**Kozma Zoltánné alpolgármester:** A jövő héten mi is lemegyünk a reptérre egyeztetni Arankával.

**Fülöp János polgármester:** Akkor a hangárra visszatérve kérni fogok még két árajánlatot. A felét tudjuk kifizetni. A kérdés az, hogy tárgyaljunk-e a bérlőkkel és kérjük el a jövő évi bérleti díjat? Ebben az a gond, hogy jövőre nem lesz bevétel augusztusig csak a napi bevétel.

**Kozma Zoltánné alpolgármester:** A faházakat kellene hirdetni továbbra is. Pl. erdei iskola megrendezésre ideális szállás lenne. A hozzáálláson kellene legfőképpen változtatni. A Kft. működtetése egy összetett feladat, és nem csak a fagyizóval kellene mindig foglalkozni.

**Fazekas Zsuzsanna képviselő:** Arról nem is beszélve, hogy a fagyizó csak idényjelleggel működik.

**Fülöp János polgármester:** Javaslom a B határozati javaslat elfogadását. Ismerteti a határozati javaslatot, (a határozati javaslat a jegyzőkönyvhöz mellékelve.)

**A képviselő-testület 6 igen szavazattal, egyhangúlag az alábbi határozatot hozza:**

**162/2016.(IX.14.) Kt számú határozat**

**Őcsény Község Önkormányzatának Képviselő-testülete az Őcsény külterület 05. hrsz.-ú Repülőtér Hangár épületének tetőfelújítását nem támogatja.**

**Felelős: Fülöp János polgármester**

**Határidő: 2016. október 31.**

**Határozatról értesül: Gemenc Bau Tolna Építőipari Kft.;**

 **Irattár**

1. **Döntés a Bursa Hungarica Felsőoktatási Önkormányzati Ösztöndíjrendszerben való további részvételről**

**Fülöp János polgármester:** A csatlakozási nyilatkozatot október 03.-ig kell visszaküldeni. 10 hónapon keresztül kapnak a sikeresen pályázó fiatalok összesen kb. 6 ezer Ft-ot. Ismerteti az előterjesztést (az előterjesztés a jegyzőkönyvhöz mellékelve.)

**Fülöp János polgármester:** Ismerteti a határozati javaslatot, (a határozati javaslat a jegyzőkönyvhöz mellékelve.)

**A képviselő-testület 6 igen szavazattal, egyhangúlag az alábbi határozatot hozza:**

**161/2016.(IX.14.) Kt számú határozat**

**Őcsény Község Önkormányzatának Képviselő-testülete továbbra is részt kíván venni a Bursa Hungarica Felsőoktatási Önkormányzati Ösztöndíjrendszerben, ezért felhatalmazza a polgármestert a csatlakozási nyilatkozat benyújtására.**

**Felelős: Fülöp János polgármester**

**Határidő: 2016. október 3.**

**Határozatról értesül: Irattár**

**4. Döntés az Őcsényi Cigány Nemzetiségi Önkormányzat által rendezetett IV. Dunamenti Nemzetiségi Találkozó támogatásáról**

**Fülöp János polgármester:** Átadom a szót Kalányos Jánosnak az ŐCNÖ elnöknek.

**Kalányos János képviselő:** Magyarországon 13 nemzetiség él. Eddig ebből 11-et tudtunk összehozni. 2010-ben volt az utolsó ilyen rendezvény. Idén nyertünk 250 ezer Ft-ot. A fellépők közül 4 zenekart és 11 tánccsoportot tudtunk beszervezni, de ezek létszámát még növelni fogjuk. Ma volt testületi ülésünk a Találkozó megrendezést 2016.11.12.-re tűztük ki.

**Fülöp János polgármester:** Ismerteti a határozati javaslatot, (a határozati javaslat a jegyzőkönyvhöz mellékelve.)

**A képviselő-testület 5 igen szavazattal, 1 tartózkodással az alábbi határozatot hozza:**

**162/2016.(IX.14.) Kt számú határozat**

**Őcsény Község Önkormányzatának Képviselő-testülete 250.000,- Ft összeggel támogatja a V. Dunamenti Nemzetiségi Találkozó megrendezését.**

**Felelős: Fülöp János polgármester**

**Határidő: 2016. szeptember 30.**

**Határozatról értesül: Irattár**

**Nyilvános Egyebek:**

**Fülöp János polgármester**: Szeptember 30.-án lesz megtartva az idősek napja. Az iskolások adnának műsort. A vendéglátást 25 ezer-25 ezer forinttal támogatja a cigány és a német nemzetiségi önkormányzat.

Október 18.-án lesz lomtalanítás, fogunk mindenkinek küldeni szóróanyagot róla. Kérek mindenkit, hogy az Elektromos hulladékot a Polgármesteri Hivatal udvarába hozzák be, a gumiabroncsot pedig a repülőtérre vigyék le, mert onnan kerül elszállításra.

Október 23.-ával kapcsolatban szeretném elmondani hogy nagyon sok pénz van elkülönítve az 56-os Emlékbizottság részéről erre az ünnepségre. Küldtek egy felhívást, hogy lehet emlékműre pályázni. Október 23.-án az iskola csinál műsort, a két egyház is részt vesz, és akkorra készül el az emléktáblánk is. Ha kérünk az 56-os Emlékbizottságtól pénzt, pályázni lehet emlékhelyre, a meglévő felújítására. Ha igényelünk 100-150 ezer forintot, azt a megemlékezésre és a táblára kell elkölteni és azzal el kell számolni.

**Csapai János képviselő:** A kuláklistára kerültek emlékére is lehetne állítani egy emlékművet. Ez kapcsolódik a pályázati kiíráshoz. Csak az a gond, hogy nagyon szoros az idő. Ez október 23.-ig nem készül el.

**Fülöp János polgármester**: Már csak egy jó hónapunk van október 23.-ig. Az 56-os emléktáblát viszont már csinálják. Ha be tudjuk adni, akkor beadjuk erre az emléktáblára, egyeztetek a pályázatírónkkal.

**Scultéty Erzsébet képviselő:** Október 22.-én lesz a Bogár István emléknap, erre kérem az önkormányzat fizikális segítségét. A rendezvényt a reptérre tervezzük a hangárba. A színpadot jó lenne balett padlóval leteríteni.

**Fülöp János polgármester**: Itt vendéglátást is kell csinálni, hány emberrel kell számolnunk?

**Scultéty Erzsébet képviselő:** 120 protokoll vendéget számoltam össze eddig. Felkértem az Andrásfalvi Bertalan professzor urat, hogy emlékezzen meg a Gyöngyösbokrétáról. Vendégszereplők a Zengővárkonyiak.

**Kozma Zoltánné alpolgármester:** A ballonosok felkértek bennünket, hogy mi csináljuk nekik a belső büfét, mert tavaly meg voltak velünk elégedve. A ránk eső rezsi díjat tavaly is kifizettük és idén is ki szeretnénk fizetni. Szeretném kérdezni, hogy az út, amit elkezdtek felbontani azzal mi van, és a Széchenyi utcával?

**Fülöp János polgármester**: Kértek 2,6 milliót még pluszban, ezért kértem, hogy tömedékeljék vissza. E mellett írtunk nekik, hogy a szerződés szerint 1 év szerkezeti garancia van az utakra. Erre várjuk most a válaszukat.

**Kozma Zoltánné alpolgármester:** A következőkben a jegyzőt megkérném, nézzen utána az adatbázisba milyen az a cég, amivel dolgoztatunk.

**Fülöp János polgármester**: Korábban a Közút Zrt. és a Colas is jól dolgozott. Este sötétben aszfaltozni nem lehet. Én mondtam nekik, hogy este 8-kor ne is álljon neki. De ők azt mondták, hogy garanciát vállalnak rá. Most itt van rá a lehetőség.

**Kozma Zoltánné alpolgármester:** Még egy dolgot szeretnék, és szeretném, hogy a jövőben ebből nem lenne probléma. Hogyan tudjuk az olyan dolgokat átláthatóvá tenni az önkormányzatnál, mint amikor a Gellér gyerek háza fel lett újítva, és mi képviselők utólag tudtuk meg, és az ő fizetési morálja elég rossz. Hogy lehetne ezen változtatni?

**Fülöp János polgármester**: Félő volt, hogy az épület egész hátsó rész le fog dőlni. A Péter fizet 20 ezer forintokat havonta. Dolgozik, ennyit tud a fizetéséből adni. Illetve örökölt egy darab földet és azt ígérte, ha eladja, annak az árát egy összegben befizeti. Ha összedől volna a ház, akkor most nem lenne hol laknia. Most az első két szoba meg van csinálva.

**Kalányos János képviselő:** Az orvos lakástól, ahogy megyünk a Báta felé ott is vannak kátyúk.

**Fülöp János polgármester**: Azt ki fogjuk kátyúzni. A Balassai utat is befejezzük. Illetve megnézzük belefér-e a Széchenyi utca eleje.

**Kalányos János képviselő:** A nagy iskola előtt is van kátyú.

**Fülöp János polgármester**: Azt most nem tudjuk megcsináltatni. A bátaszéki Kőműves Józsefék fogják csinálni, ők kátyúznak Szekszárdon is. Korábban mi is dolgoztattunk velük. Meg voltunk velük elégedve.

**Fülöp János polgármester**: Kérdése, észrevétele valakinek? Ha nincs, a testületi ülést 19:30 órakor bezárom.

kmf.

 Fülöp János dr. Herczig Hajnalka

 polgármester jegyző

Jegyzőkönyv hitelesítő:

Kalányos János

képviselő